מיכאל הנדלזלץ

מיכאל הַנְדֶלְזַלְץ (נולד ב-26 במרץ 1950) הוא עיתונאי, מבקר תיאטרון, מתרגם ועורך ישראלי, כתב ביקרות תיאטרון בעיתון "הארץ" בין השנים 1975 ל-2017 ושימש בתפקידי עריכה שונים.

ביוגרפיה
הנדלזלץ נולד בשנת 1950 בוורשה שבפולין, בן לרופא ד"ר אברהם הנדלזלץ. סבו, ישראל אליהו הנדלזלץ, היה העורך של שבועון לילדים בשם צפרירים, סופר ומתרגם פורה לעברית של ספרות ילדים, שהיה הראשון שתרגם לעברית את פינוקיו מאת קרלו קולודי. עלה לישראל במסגרת עליית גומולקה בשנת 1957. בוגר תיכון עירוני ה' בתל אביב. בעל תואר ראשון בתיאטרון ובתורת הספרות הכללית מאוניברסיטת תל אביב.

ב-1969 החל לכתוב ביקורת תיאטרון בעיתון "למרחב". בשנים 1971–1981 שירת בגלי צה"ל. במרץ 1975 החל לפרסם ביקורת תיאטרון ב"הארץ", את הביקורת הראשונה כתב על המחזה קומדיה של טעויות שהוצגה בתיאטרון קאמרי. לאחר פרישתו של חיים גמזו מהעיתון הפך למבקר התיאטרון הקבוע של "הארץ".

ב-1981 הצטרף למערכת "הארץ" כמבקר תיאטרון וכעורך. ערך ב"הארץ" את המדורים "אמנויות" (1992-1981), "מלים ומו"לים" (1992-1985) והמוסף "ספרים" (1993 עד 2005).

ב-2005 החל לכתוב מדור שבועי בשם "המילה האחרונה".
זוכה פרס סוקולוב לעיתונאות.

עסק גם בתרגום ספרים מפולנית ומאנגלית.

על עבודתו כמבקר תיאטרון אמר:

החל משנת 2015 הוא בעל טור יומי במסגרת מיזם 929 - תנ"ך ביחד.

ב-29 במרץ 2017, עם הגיעו לגיל פרישה, פרסם טור פרידה מתפקידו כמבקר התיאטרון של "הארץ", תפקיד אותו מילא במשך 42 שנים.

בגיל מבוגר הפך מיכאל הנדלזלץ לנכה הנעזר בקלנועית, פרט שהוא מתייחס אליו לעיתים כאשר הוא כותב על בעיות בנגישות לאולמות תיאטרון.

בשנת 2022 השתתף בתוכנית "המרדף" בערוץ כאן 11.

הנדלזלץ נשוי, ואב לשלושה ילדים.

ספריו
 חנוך לוין על-פי דרכו (הוצאת ידיעות אחרונות, 2001): לקט ביקורות תיאטרון על מחזותיו של חנוך לוין
 לקט מאמריו שהתפרסמו מדי שבוע בפתח מוסף "ספרים" בעיתון "הארץ" הופיע בקבצים הבאים:
 ספר (1997)
 עוד ספר (2000)
 ספר הספרים הזמני (2004)
 הספר האחרון מסוגו (2006)
 שרלוק הולמס: תעלומת הבלש בן האלמוות, הוצאת מפה, (2006)
 ממלא מקום עצמי (אוסף טורים מהמדור "המילה האחרונה" בעיתון הארץ מן השנים 2005–2008), הוצאת מאגנס, 2018.
קהלת על פי הנדלזלץ הוצאת נהר, 2020.

תרגומיו
 הקידה האחרונה: מבחר מסיפורי שרלוק הולמס, הוצאת זמורה ביתן, הוצאת מודן, 1978
 מדריך להורים: צעדים ראשונים בלמידה, בעריכת שרה בונט סטיין, הוצאת רשפים, 1979
 ארתור קונן דויל, עמק הפחד: כל עלילות שרלוק הולמס, זמורה, ביתן, 1981. מהד' שנייה, 1990. בעריכת יחיעם פדן
 ויטולד גומברוביץ', פורנוגרפיה, רומן, הוצאת הקיבוץ המאוחד והוצאת כתר 1987
 לורנס אוליבייה, על המשחק, מודן, 1989
 הנריק סנקביץ', במדבר וביער עד, ספריית מעריב, 1991. ציורים: שמעון קובילינסקי.
 דניאל בארנבוים, חיים במוזיקה, עידנים הוצאת ידיעות אחרונות, 1992, בעריכת מיכאל לוין.
 לשק קולקובסקי, שיחות עם השטן. מפתח שמימי, תרגום מפולנית, הוצאת מפה והוצאת אוניברסיטת תל אביב, 2004, 165 עמודים.

קישורים חיצוניים

 
 
 
 מאמריו של מיכאל הנדלזלץ באתר 929 - תנ"ך ביחד
 
 
 
 
 
 
 
 תוכנית "המרדף" בערוץ כאן 11 בהשתתפות מיכאל הנדלזלץ 

ממאמריו:
 
 
 
 
 מה הייתה המילה "שואה" שנתיים לפני השואה?, בערוץ YouTube של האוניברסיטה הפתוחה
 

על יצירתו
 שרלוק הולמס: תעלומת הבלש בן האלמוות, באתר "טקסט"
 הספר האחרון מסוגו, באתר "טקסט"
 גד קינר, חנוך לוין על פי הנדלזלץ, כתב העת "תיאטרון", חוברת מספר 5

הערות שוליים 

מבקרי תיאטרון ישראלים
עורכי עיתונים ישראלים
מתרגמים מאנגלית לעברית
מתרגמים מפולנית לעברית
זוכי פרס סוקולוב
סגל הארץ
סגל למרחב
ישראלים ילידי פולין
עולים בשנות ה-1950
בוגרי תיכון עירוני ה' (תל אביב)
בוגרי אוניברסיטת תל אביב
נכים ישראלים
בעלי טור ישראלים
חולי טרשת נפוצה
ישראלים שנולדו ב-1950